Rodentia

Un rosegaire (var. arroganhaire) es un animal qu'aparten a l'òrdre dels Rodentians (en latin Rodentia), que son de mamifèrs vegetarians o omnivòrs que sa denticion caracteristica es desprovesida de caninas e compòrta doas incisivas de creissença continua, talhadas en bisèl e talhentas.
Los rosegaires an una articulacion de lor maissa que permet a aquesta de se mòure dins lo sens vertical coma los carnassièrs, mas tanben dins un movement orizontal de darrièr en abans, pròpri a limar las substàncias duras entre las incisivas, e a las trissar entre las molaras.

Las espècias de rosegaires se son desplegadas dins fòrça nichas ecologicas e son presentas dins los mitans terrèstres, dels mai arids als mitans dulçaquicòlas. I a de rosegaires arboricòlas, terrèstres, escavaires, anfibís, e mai planaires.  

Lo rat de camp, lo campanhòl, lo rat, la mirga, lo chinchilhà, lo vibre o l'esquiròl son d'exemples de rosegaires. Contràriament a çò que se pensa sovent, la talpa es pas un rosegaire mas un soricomòrf. Lo cas de la lèbre e del conilh es pus delicat: an, coma los rosegaires, doas incisivas fòrtament desvolopadas, mas n'an tanben un autre parelh, que demòra a l'estat de monhon. De mai, son exclusivament erbivòrs. Fan partida d'un autre òrdre, lo dels Lagomòrfs. Çaquelà, certanas classificacions fan dels rosegaires un grop comprenent al còp los Rodentians e los Lagomòrfs.

Lo màger dels rosegaires es lo capibarà que pòt mesurar 1,25 m de long e 50 cm de nautor e que son pes pòt aténher 65 kg.

 Classificacion 

D'aprèp  Carleton (1984), existisson mai de dos mila espècias viventas classadas en trenta familhas.

 Sosòrdre Sciurognathi 
 Anomaluridae.
 Aplodontidae.
 Castoridae.
 Ctenodactylidae.
 Dipodidae.
 Geomyidae.
 Heteromyidae.
 Muridae.
 Myoxidae.
 Pedetidae.
 Sciuridae.

 Sosòrdre Hystricognathi 
 Abrocomidae
 Agoutidae
 Bathyergidae
 Capromyidae  
 Caviidae
 Chinchillidae 
 Ctenomyidae 
 Dasyproctidae
 Dinomyidae
 Echimyidae
 Erethizontidae
 Heptaxodontidae
 Hydrochaeridae
 Hystricidae
 Octodontidae
 Petromuridae
 Thryonomyidae

 Classificacion recenta 

La classificacion sistematica es actualament mesa a mal pels estudis genetics e la qu'es presentada es doncas ja benlèu despassada.

Se distinguisson cinc sosòrdres (al luòc de dos) :
 Anomaluromorpha Bugge, 1974
 Anomaluridae Gervais, 1849 
 Pedetidae Gray, 1825 
 Hystricognatha Woods, 1976 
 Abrocomidae Miller e Gidley, 
 Agoutidae Gray, 1821    
 Bathyergidae Waterhouse, 1841
 Capromyidae Smith, 1842 
 Caviidae Gray, 1821    
 Chinchillidae Bennett, 1833
 Dinomyidae Troschel, 1874 
 Echimyidae Gray, 1825  
 Erethizontidae Bonaparte, 1845 
 Heptaxodontidae Anthony, 1917 
 Hydrochaeridae Gray, 1825 
 Hystricidae G. Fischer, 1817 
 Laonastidae Jenkins, Kilpatrick, Robinson e Timmins, 2005
 Octodontidae Waterhouse, 1840 
 Petromuridae Tullberg, 1899 
 Thryonomyidae Pocock, 1922   
 Myomorpha Brandt, 1855 
 Dipodidae G. Fischer, 1817 
 Geomyidae Bonaparte, 1845 
 Heteromyidae Gray, 1868 
 Muridae Illiger, 1815 
 Myoxidae Gray, 1821 
 Sciuravida 
 Ctenodactylidae Gervais, 1853   
 Sciuromorpha Brandt, 1855
 Aplodontiidae Brandt, 1855
 Castoridae Hemprich, 1820 
 Sciuridae Hemprich, 1820  

 Vejatz tanben 

 lista detalhada de las familhas e genres de rosegaires
 lista alfabetica dels genres de rosegaires
 lista alfabetica dels noms vernaculars de rosegaires

Per extension, lo tèrme de rosegaire es emplegat coma adjectiu a prepaus de quicòm que :
 ataca, destrutz una matèria en l'absorbent, coma d'insèctes rosegant de lenha, altèra la substància de quicòm o ne recobrís la superficia, coma lo rovilh,
 destrutz pauc a pauc un organisme vivent, coma una malautiá coma la gangrena.
 mina pauc a pauc sul plan moral e que tormenta, coma de penas, de laguis, de remembranças.

*